8Egiptuses tõusis uus kuningas, kes Joosepit ei tundnud,  9ja see ütles oma rahvale: "Vaata, Iisraeli laste rahvast on rohkem  ja nad on meist vägevamad.  10Olgem seepärast nende vastu kavalad, et nad ei saaks paljuneda.  Sest kui peaks tulema sõda, siis nad liituvad nendega, kes meid  vihkavad, ja nad sõdivad meie vastu ning lähevad maalt ära."  11Siis nad panid nende üle teoorjusele sundijaid, et need rõhuksid  neid raske teoga; vaaraole ehitati varaaitade linnu - Pitomit ja Raamsest.  12Aga mida rohkem nad neid rõhusid, seda rohkem neid sai ja seda  laiemale nad levisid; ja Iisraeli laste ees hakati hirmu  tundma.  13Ja egiptlased panid väevõimuga Iisraeli lapsed töötama.  14Nad tegid nende elu kibedaks raske orjatööga savi ja  telliskivide kallal ning kõiksugu orjusega põllul, kõiksugu tööga,  mida nad väevõimuga sundisid neid tegema.